જેતપુર શહેરમાં ઇલેક્ટ્રીક ઉપકરણો રીપેર કરવાનું કામ કરતા લાલાભાઈ આજે સવારે પોતાના ખેતરે ગયા ત્યારે ત્યાં એક બાળક રડતો હતો. જેથી રડતા બાળક પાસે જઈ લાલાભાઈ તેને રડવાનું કારણ પૂછતા બાળક હિંદીમાં બોલવા લાગેલ કે પોતે બિહારનો વતની છે અને અહીં ઠેકેદાર અને કારખાનાનો માલીક બંને અઢાર કલાક મજુરી કરાવે છે અને જમવાનું પણ પૂરું આપતા ન હોય ગત રોજ તેને જમવાનું પૂરું માંગતા ઠેકેદાર અને કારખાનેદાર બંનેએ ભૂંડી ગાળો કાઢી ઢિકાપાટુ તેમજ લાકડીથી મારમારતા પોતે બેહોશ જેવો થઈ ગયો હતો, આ ક્રૂર બાળમજૂરીથી છૂટવા ભાગીને અહીં આવ્યો છે. જેથી લાલભાઈએ આ બાળમજૂરને શરીરમાં ઈજાના નિશાન હોવાથી સારવાર માટે સરકારી હોસ્પીટલે લઈ જતાં ત્યાં ડોક્ટરે તેની સારવાર કરી પોલીસને જાણ કરતા પોલીસ હોસ્પીટલે પહોંચી બાળમજૂરને સાથે લઈ કારખાના પર છાપો મારતા દસ જેટલા બાળકો બાળમજૂરી કરતા હતા પોલીસે જેવા આ બાળમજૂરોને બાળમજૂરીમાંથી છોડાવ્યા હતા. તે સાથે જ જાણે નર્કાગારમાંથી છૂટ્યા હોય તેમ ચૌંધાર આંસુએ પોલીસને બથભરીને રડવા લાગ્યા પોલીસે આ દસ બાલમજૂરોને બેરહમી પૂર્વક કરાવવામાં આવતી બાળમજૂરીમાંથી મુક્ત કરાવી કારખાનેદાર કિશનકુમાર સરલરામ રામે અને ઠેકેદાર કસર ઈમામ અબ્દુલ હસનાલ નામના શખ્સો સામે ગુન્હો નોંધ્યો હતો.